Questavest Afrika Huguenot Stoet is ‘n vennootskap boerdery van Ewald van Rensburg en Fred Vermaak (raadslid) wat gebasseer is buite Memel in die Noord-Oos Vrystaat. In ‘n area wat 1600m+ bo seespieel is, met ysige koue winters temperature wat tot so laag as -15 daal, het die Afrika Huguenot goed aangepas in hierdie gebied.

Daar word streng geselekteer volgens die teel beleid om die rasstandaarde na te volg, om ‘n bees te teel soos wat dit deur die oorspronklike stigters geteel was.

Teel diere loop deur die jaar op die veld en kry lek saam met bale gedurende die maande wanneer die veld baie swak is. Teel diere word nie gepamperlang nie en presteer goed in die ekstensiewe boerdery praktyk. Die ideaal is om ‘n medium na groot raam bees te teel wat ‘n speenkalf speen wat tenminste ‘n kilogram ‘n dag gegroei het.

Met die meerderheid van die ras wat tans in Limpopo gesentreer is, is die vraag sekerlik hoe die ras in ander dele sal vaar. Soos reeds vermeld val winter temperature in die Memel streek tot -15, sneeu is algemeen gedurende winter maande met snerpend koue winde gedurende die winter. Dus, die ras is goed aanpasbaar vir die uiterste warm temperature van Limpopo en die bitterste koues van die Oos-Vrystaat.

‘n Aantal Afrika Huguenot beeste word gevoer in die voerkraal vir slagdoeleiendes. Uitslag persentasies (sonder enige Zulmax\* of soortgelyke produkte) van 58% word behaal en karkasse wissel tussen A1’s en A2’s wat hoog in aanvraag is by die mark. Beeste kan met gemak langer gevoer word as die mark nie reg is nie, sonder dat hulle oorvet sal gradeer soos wat daar reeds bevind is.

Kontak Questavest vir veld en koue aangepaste diere by:

Website: <http://questavestafrikahuguenotstoet.yolasite.com/>

Facebook blad: Questavest Afrika Huguenot stoet/Stud

Ewald van Rensburg 082 572 0053

Fred Vermaak 082 335 6399

058 924 0671

afrikahuguenot@yahoo.com